### 7.      Ansøgning om garanti for byggekredit hos Kommune-Kredit - [adresse]

**Åbent**

Sagsnr.: 326-2017-10217       J.nr.: 13.03.01           Dokumentnr.:
326-2017-132800

**Sagstype**

Beslutning.

**Resume og sagens baggrund**

[adresse] søger om kommunegaranti for
byggekredit på 398.820.000 kr. i [adresse] til etablering af en
biomassefyret kraftvarmeblok på [adresse]. Anlægget forventes i drift senest
ultimo 2019. Den endelige lånefinansiering skal forinden godkendes af
kommunalbestyrelsen.

Lovhjemmel: Nina Nørgaard.

**Indstillinger**

Direktøren indstiller,

1. at den ansøgte
garanti for en byggekredit på 398.820.000 kr. godkendes med det forbehold, at
garantien ikke belaster kommunens låneramme.

2. at ansøgning om
endelig lånefinansiering og indfrielse af byggekreditten fremsendes til
godkendelse i Kommunalbestyrelsen.

3. at der ved
underskrift af garantien fremsendes opkrævning af garantiprovision på 3.988.200
kr., svarende til 1 % af lånebeløbet, der tilføres kassen.

4. at kommunen
tager forbehold for ændringer vedrørende opkrævning af garantiprovision i
forhold til de nuværende vedtagne regler.

**Behandling**

Økonomiudvalget, Kommunalbestyrelsen.

**Sagsfremstilling**

[adresse] søger ved skrivelse af 7. februar
2017 og senere korrespondance om kommunegaranti for en byggekredit på
398.820.000 kr. i [adresse] til brug for etablering af en biomassefyret
kraftvarmeblok på [adresse]. Byggeperioden forventes at strække sig over
perioden 2017-2019, hvorefter endelig lånefinansiering hos Kommune-Kredit skal
finde sted. Størrelsen af garantien vil kun omfatte den del af
anlægsinvesteringen, som Ragnhild Jørgensen kan lånefinansiere.

Energitilsynet har ved skrivelse af 20. december 2016
godkendt projektet.

På baggrund af anbefaling fra [adresse] har
administrationen ved skrivelse af 12. april 2017 anmodet Økonomi og
indenrigsministeriet om at bekræfte, at garantien ikke vil belaste kommunens
låneramme, og dermed uden at der skal ske deponering med henvisning til lånebekendtgørelsens
§ 2. Det vides p.t. ikke, hvornår der foreligger svar fra ministeriet, hvorfor
der tages forbehold herfor i indstillingen.

Der opkræves p.t. garantiprovision på 1 % af lånebeløbet.
Administrationen arbejder p.t. på en gennemgang af de nuværende garantisager i
forbindelse med opkrævning af garantiprovision. Når dette arbejde er
tilendebragt, må en ændring af den nuværende praksis forventes for at kunne
efterleve de gældende regler på området. Forinden vil administrationens forslag
til ændringer blive fremsendt til Kommunalbestyrelsens beslutning.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Kalundborg Varmeforsyning ikke er i stand til at betale
lånet. Garantien er givet med forbehold for, at den ikke belaster den kommunale
låneramme. Der opkræves en garantiprovision på 3.988.200 kr., som tilføres
kassen.

**Økonomiudvalgets møde den 25.
april 2017:**

Anbefales.